Το όνομα του Δημοσθένη Μιχαλεντζάκη ακούγεται από χθες σε όλον τον πλανήτη. Η είδηση λέει ότι ο 17χρονος μαθητής κατέκτησε το χρυσό στα 100 μέτρα Πεταλούδα (κατηγορία S9) κάνοντας μάλιστα και σπουδαίο ρεκόρ στην ιστορία των Αγώνων. O έλληνας κολυμβητής τερμάτισε σε 59.27, σημειώνοντας έτσι νέο παραολυμπιακό ρεκόρ.

Η ελληνική αποστολή στο Ρίο πήρε με αυτόν τον τρόπο το πέμπτο χρυσό που ήταν παράλληλα και το πρώτο μετάλλιο στην κολύμβηση στους Αγώνες. Μετά την μεγάλη του κούρσα, ο Μιχαλεντζάκης είπε: «Το αφιερώνω στην αδελφή μου. Η Αλεξανδρούπολη απόψε γιορτάζει. Ευχαριστώ τον Αντώνη Τσαπατάκη που με στήριξε, τους προπονητές μου αλλά και όλους εκείνους που μου έστελναν μηνύματα συμπαράστασης, έστω κι αν δεν είχα κάνει την παραμικρή διάκριση».

Πίσω από τον έλληνα παραολυμπιονίκη τερμάτισε ο ιταλός Φεντερίκο Μορλάκι ενώ ο ούγγρος Τάμας Σορς συμπλήρωσε την τριάδα του βάθρου.

Δείτε την μεγάλη κούρσα του Δημοσθένη Μιχαλεντζάκη: